เมื่อไม่กี่อาทิตย์ที่ผ่านมามีอาการคันบริเวณภายนอกของน้องสาว เป็นเเผลเล็กน้อย เเล้วก็เเสบค่ะ ไม่มีตุ่มค่ะ เเล้วก็ไม่มีตกขาว ไม่มีอาการคันช่องคลอด มีเเค่อาการคันภายนอกเท่านั้นค่ะ เเล้ววันนี้ก็สังเกตเห็นเหมือนผิวหนังตรงบริเวณที่มีขนน้องสาวมีเหมือนเป็นเเผ่นๆสีขาวเกาะเหมือนผิวหนังที่เเห้งเเล้วจะหลุด เหมือนหนังหัวเวลาเเห้งเเล้วหลุดลอกเลยค่ะ มีเเผลเเสบตลอดเวลาเเละเเสบเวลาโดนน้ำด้วยค่ะ เเบบนี้ควรรักษายังไงเเละผิดปกติมั้ยคะ?
สวัสดีค่ะ Maliอาการคันบริเวณรอบๆอวัยวะเพศหญิง มีแผล และแสบดังกล่าวมานั้น อาจจะเกิดจาก การคันและระคายเคืองจากแผลนั้นๆ ซึ่งแผลอาจจะเป็นแผลจากการเสียดสี การถลอก อาจสัมพันธ์กับการมีเพศสัมพันธ์ หรือเป็นแผลจากการติดเชื้ออื่นๆเช่น เริม หูดหงอนไก่ที่อวัยวะเพศ แผลริมอ่อน แผลซิฟิลิซ หรือเกิดจากการติดเชื้อราจากความอับชื้น ความแห้งมากก็ทำให้ระคายเคืองได้เช่นกันเบื้องต้นควรงดการมีเพศสัมพันธ์ไปก่อน ล้างอวัยวะเพศด้วยน้ำเปล่าสะอาดแค่ภายนอก ไม่ไปแกะเกาบริเวณที่เป็น และยังไม่ซื้อยาใดๆมาใช้เอง ควรไปพบแพทย์เพื่อตรวจร่างกายจริง ดูลักษณะแผล และอาจต้องตรวจหาโรคติดต่อทางเพศสัมพันธ์ไปด้วย เพื่อให้ได้การวินิจฉัยที่แน่ชัด การใช้ยาควรใช้ยาที่ตรงกับโรคภายใต้การดูแลของแพทย์เท่านั้น